cyanic-selkie/wikianc huggingface dataset:
অ্যান বনি
অ্যান বনি (৮ মার্চ, ১৭০২ - ২২ এপ্রিল, ১৭৮২) ছিলেন একজন আইরিশ মহিলা যিনি পরবর্তীতে বিখ্যাত জলদস্যুতে পরিণত হন। তিনি মূলত ক্যারিবীয় সাগরে তার অভিযান পরিচালনা করতেন। তার জীবনী সম্পর্কে সংক্ষিপ্ত যে তথ্য পাওয়া যায় তা মূলত চার্লস জনসনের অ্য জেনারেল হিস্টোরি অফ দ্য পাইরেটস বই থেকে সংগৃহীত।
ক্যারোলিন জোন্স
প্রারম্ভিক জীবন
জোন্স ১৯৩০ সালের ২৮শে এপ্রিল টেক্সাসের আমারিল্লোতে জন্মগ্রহণ করেন। তার পিতা জুলিয়াস আলফ্রেড জোন্স ছিলেন একজন নাপিত এবং মাতা ক্লোই জিনেট সাউদার্থ ছিলেন গৃহিণী। ১৯৩৪ সালে তার পিতা তাদের পরিবার ত্যাগ করে চলে গেলে ক্যারোলিন ও তার ছোট বোন বেটি রিয়া জোন্স তাদের মায়ের সাথে তার নানার বাড়িতে চলে যান। জোন্স শৈশবে হাপানি রোগে আক্রান্ত ছিলেন, সেজন্য তাকে সেসময়ে অনেক কর্মকাণ্ড থেকে বিরত থাকতে হত। তার এই অবস্থার কারণে তিনি প্রেক্ষাগৃহে যেতে না পারলে তিনি ঘরে বসে হলিউডের ফ্যান ম্যাগাজিনগুলো পড়তেন এবং তার মধ্যে অভিনেত্রী হওয়ার আকাঙ্ক্ষা জন্মে। তিনি সতের বছর বয়সে পাসাডেনা প্লেহাউজে ভর্তি হন। তার নানা চার্লস ডব্লিউ বেকার তার পড়াশোনার খরচ চালাতেন।
অ্যান বনি
প্রারম্ভিক জীবন
বনির জীবন সম্পর্কে খুব কম জানা যায়, বিশেষ করে বাহামা পৌঁছার পূর্বে তার সম্পর্কে প্রায় কিছুই জানা যায় না। তবে মনে করা হয় তিনি ৮ মার্চ, ১৬৯৭ - ১৭০০ সালের মধ্যে আয়ারল্যান্ডের কোন এক জায়গায় জন্মগ্রহণ করেন। সরকারি নথি ও সমসাময়িক তথ্য-উপাত্ত থেকে পাওয়া তথ্য ও বিশেষ করে আধুনিক যুগে চার্লস জনসনের অ্য জেনারেল হিস্টোরি অফ দ্য পাইরেটস বই-ই (সমসাময়িক জলদস্যুদের জীবনী নিয়ে লিখিত, প্রথম সংস্করন বিশুদ্ধ, দ্বিতীয় সংস্করন অনেকটা গবেষণামূলক) মূলত তার জীবনীর উদৃতি দেওয়ার একমাত্র সূত্র।
বনির পরিবার নতুন বাসস্থার খুঁজে তার যখন বয়স খুবেই কম তখনই ভ্রমণ শুরু করে। প্রথম দিকে তাদের নতুন বাসস্থান খুঁজে পেতে অনেক বেগ পেতে হয়। উত্তর আমেরিকা পৌঁছার কিছুদিনের মধ্যে তার মা মৃত্যুবরণ করেন। তার পিতা আইনজীবী হিসেবে প্রতিষ্ঠা পাবার চেষ্টা করেন কিন্তু খুব বেশি সাফল্য পননি। অবশেষে তার বাবা অধিক লাভজনক বণিক ব্যবসাতে যোগদান করেন এবং তাদের পরিবারের ভাগ্য পরিবর্তন হতে শুরু করে। নথি-পত্র থেকে পাওয়া তথ্য মতে, বনি লাল চুলের অধিকারীণী ছিলেন এবং তাকে ভাল বলেই গণ্য করা হত। কিন্তু তিনি অতন্ত্য উগ্র মেঝাঝের ছিলেন ও ১৩ বছর বয়সে টেবিল ছুড়ি দিয়ে তিনি এক চাকরাণীকে আঘাত করেছিলেন। তিনি জেমস বনি নামে দরিদ্র একজন নাবিককে বিয়ে করেন, যিনি অল্প কিছুদিন জলদস্যুতা পেশার সাথে জড়িত ছিলেন। জেমস বনি তার শ্বশুরের সম্পত্তি পাওয়ার প্রত্যাশা করতেন কিন্তু অ্যানের বাবা অ্যানিকে তার সম্পত্তি থেকে বঞ্চিত করেন।
ব্সোদ-নাম্স-দ্বাং-র্গ্যাল
ব্সোদ-নাম্স-দ্বাং-র্গ্যাল (১৭২৬-১৭৯৩) তিব্বতের আমদো অঞ্চলে অবস্থিত ব্লা-ব্রাং-ব্ক্রা-শিস-'খ্যিল বৌদ্ধবিহারের  পঞ্চদশ প্রধান ছিলেন।
সংক্ষিপ্ত জীবনী
ব্সোদ-নাম্স-দ্বাং-র্গ্যাল ১৭২৬ খ্রিষ্টাব্দে তিব্বতের আমদো অঞ্চলে ব্ত্সান-মো-স্না নামক স্থানে জন্মগ্রহণ করেন। তিনি ব্লা-ব্রাং-ব্ক্রা-শিস-'খ্যিল বৌদ্ধবিহারে ব্লো-ব্জাং-দোন-গ্রুব  (১৬৭৩-১৭৪৬) নামক প্রথম স্দে-খ্রি রিন-পো-ছে  উপাধিধারী বৌদ্ধ লামার নিকট শিক্ষালাভ করেন। ঙ্গাগ-দ্বাং-নাম-ম্খা'-ব্জাং-পো  নামক পঞ্চান্নতম দ্গা'-ল্দান-খ্রি-পা তাকে ভিক্ষুর শপথ প্রদান করেন। পরবর্তীকালে তিনি গ্যুতে তন্ত্র মহাবিদ্যালয়ে ষষ্ঠ পাঞ্চেন লামার নিকট শিক্ষালাভ করেন। দ্কোন-ম্ছোগ-'জিগ্স-মেদ-দ্বাং-পো  নামক দ্বিতীয় 'জাম-দ্ব্যাংস-ব্ঝাদ-পা, ঙ্গাগ-দ্বাং-ব্যাম্স-পা  নামক প্রথম ফুর-ল্চোগ , ব্লো-ব্জাং-ছোস-'ফেল নামক সাতচল্লিশতম দ্গা'-ল্দান-খ্রি-পা, রোল-পা'ই-র্দো-র্জে  নামক তৃতীয় ল্চাং-স্ক্যা হো-থোগ-থু  প্রভৃতি বিখ্যাত লামারা তাঁঁর উল্লেখযোগ্য শিক্ষক ছিলেন। ১৭৪৩ খ্রিষ্টাব্দে তিনি ব্লা-ব্রাং-ব্ক্রা-শিস-'খ্যিল বৌদ্ধবিহারের পঞ্চদশ প্রধানের দায়িত্ব লাভ করেন এবং পাঁচ বছর এই পদে থাকেন। এই সময় তিনি তর্কবিদ্যার ওপর র্বা-ব্স্দুস-গ্র্বা  নামক একটি গ্রন্থ রচনা করেন।
টি স্পোর্টস
টি স্পোর্টস বা তিতাস স্পোর্টস হচ্ছে উপগ্রহ ভিত্তিক একটি ক্রীড়া টিভি চ্যানেল। এটি বাংলাদেশের প্রথম ক্রীড়া টিভি চ্যানেল। চ্যানেলটির মালিক বসুন্ধরা গ্রুপ। বাংলাদেশ-নেপালের আন্তর্জাতিক ফুটবল ম্যাচ দিয়ে চ্যানেলটি সরাসরি সম্প্রচার শুরু করে।
ইতিহাস
টি স্পোর্টস ২০২০ সালের শেষ দিকে পরীক্ষামূলকভাবে সম্প্রচার শুরু করে। এতে সাফল্যের পর ২০ নভেম্বর ২০২০ সালে, টি স্পোর্টস আনুষ্ঠানিকভাবে বাংলাদেশ ও নেপালের মধ্যেকার একটি প্রীতি ম্যাচ সম্প্রচারের মাধ্যমে যাত্রা শুরু করে। একই দিনে বাংলাদেশের একটি টি-টোয়েন্টি ক্রিকেট প্রতিযোগিতা বঙ্গবন্ধু টি২০ কাপ, টি স্পোর্টস সম্প্রচার করার ঘোষণা দেয়। বঙ্গবন্ধু টি-টোয়েন্টি কাপের মিডিয়া স্বত্ব পায় চ্যানেলটি। টিভি সম্প্রচার থেকে শুরু করে ডিটিএইচ এবং ওটিটি-ও এই প্রতিষ্ঠানটি পায়।
অনুষ্ঠান
টি স্পোর্টস সাম্প্রতিক বছরগুলিতে ক্রিকেট, বক্সিং, হকি, ফুটবল এবং টেনিসসহ বিশ্বের সমস্ত বড় আসরের খেলা সম্প্রচার করে। সম্প্রচারের সময় দেশীয় খেলাগুলির ধারাভাষ্য বাংলাতে দেওয়া হলেও আন্তর্জাতিক খেলা দেখানোর সময় চ্যানেলটি ঐ খেলার আয়োজকদের কাছ থেকে প্রাপ্ত ইংরেজি ফিড সম্প্রচার করে থাকে।
রোসেনবরি দূর্গ
রোসেনবরি দুর্গ (ডেনীয়: Rosenborg Slot) ডেনমার্কের রাজধানী কোপেনহেগেনে অবস্থিত একটি দুর্গ। দুর্গটি মূলত ডেনমার্কের রাজা চতুর্থ ক্রিশ্চিয়ানের গ্রীষ্মকালীন বাড়ি হিসেবে ১৬০৬ সালে নির্মিত হয়েছিল। ওলন্দাজ রেনেসাঁ স্থাপত্যশৈলীতে নির্মিত দুর্গটি পরে বেশ কয়েকবার পুনঃবর্ধন করা হয় এবং ১৬২৪ সালে বর্তমান অবস্থায় আসে। স্থপতি বের্টেল ল্যাং ও হান্স ভ্যান স্টিনউইঙ্কেল দুর্গের নকশা প্রণয়ন করেন।
হাসান নাজিম
হাসান নাজিম (Hassan Nazeem; জন্ম: ২৪ মে ২০০১) হলেন একজন মালদ্বীপীয় পেশাদার ফুটবল খেলোয়াড়। তিনি বর্তমানে মালদ্বীপীয় ক্লাব গ্রিন স্ট্রিটস এবং মালদ্বীপ জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেন।
নাজিম মালদ্বীপ অনূর্ধ্ব-১৪ দলের হয়ে মালদ্বীপের বয়সভিত্তিক পর্যায়ে অভিষেক করেছিলেন। মালদ্বীপের বয়সভিত্তিক দলের হয়ে খেলার পর, তিনি ২০১৯ সালে মালদ্বীপের হয়ে আন্তর্জাতিক পর্যায়ে অভিষেক করেছেন; মালদ্বীপের জার্সি গায়ে তিনি এপর্যন্ত ২ ম্যাচে অংশগ্রহণ করেছেন।
প্রারম্ভিক জীবন
হাসান নাজিম ২০০১ সালের ২৪শে মে তারিখে মালদ্বীপের মালেতে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
নাজিম মালদ্বীপ অনূর্ধ্ব-১৪, মালদ্বীপ অনূর্ধ্ব-১৮, মালদ্বীপ অনূর্ধ্ব-১৯ এবং মালদ্বীপ অনূর্ধ্ব-২৩ দলের হয়ে খেলার মাধ্যমে মালদ্বীপের প্রতিনিধিত্ব করেছেন।
২০১৯ সালের ৫ই সেপ্টেম্বর তারিখে, মাত্র ১৮ বছর, ৩ মাস ও ১২ দিন বয়সে, ডান পায়ে ফুটবল খেলায় পারদর্শী নাজিম গুয়ামের বিরুদ্ধে অনুষ্ঠিত ২০২২ ফিফা বিশ্বকাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে মালদ্বীপের হয়ে অভিষেক করেছেন। উক্ত ম্যাচের ৬৯তম মিনিটে কেন্দ্রীয় আক্রমণভাগের খেলোয়াড় আব্দুল্লা আসাদুল্লার বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ১২ নম্বর জার্সি পরিধান করে কেন্দ্রীয় আক্রমণভাগের খেলোয়াড় হিসেবে খেলেছিলেন। ম্যাচটি মালদ্বীপ ১–০ গোলের ব্যবধানে জয়লাভ করেছিল। মালদ্বীপের হয়ে অভিষেকের বছরে নাজিম সর্বমোট ২ ম্যাচে অংশগ্রহণ করেছেন।
বাহুবল সদর ইউনিয়ন
বাহুবল সদর ইউনিয়ন বাংলাদেশের সিলেট বিভাগের হবিগঞ্জ জেলার বাহুবল উপজেলার একটি ইউনিয়ন।
শিক্ষা
শিক্ষার হার :
শিক্ষা প্রতিষ্ঠান
উল্লেখযোগ্য ব্যক্তিত্ব
সৈয়দ মুজতবা আলী- তরফরত্ন সৈয়দ আবদুল্লাহ
জনপ্রতিনিধি
বর্তমান চেয়ারম্যান-
প্রবোধিনী একাদশী
প্রবোধিনী একাদশী বা দেবোত্থান একাদশী হল হিন্দু পঞ্জিকা অনুসারে কার্তিক মাসের শুক্ল পক্ষের একাদশী তিথি। হিন্দুরা বিশ্বাস করেন শয়নী একাদশী তিথিতে বিষ্ণু নিদ্রা যান এবং তার চার মাস পর এই তিথিতে তিনি নিদ্রা থেকে ব্যুত্থিত হন। এই চার মাসকে চতুর্মাস বলা হয়। প্রবোধিনী একাদশীতে বিষ্ণু জাগরিত হন বলে এই একাদশীকে বিষ্ণু-প্রবোধিনী (বিষ্ণুর জাগরণ) ও দেব-প্রবোধিনী একাদশী, দেবোত্থান, দেব উঠাও একাদশী বা দেব উঠি একাদশী (দেবতার জাগরণ) বলা হয়। হিন্দুমতে, চতুর্মাসে বিবাহ নিষিদ্ধ। তাই প্রবোধিনী একাদশী থেকে হিন্দুদের বিবাহের কাল শুরু হয়। প্রবোধিনী একাদশী কার্তিকী একাদশী, কার্তিকী শুক্লা একাদশী ও কার্তিকী নামেও পরিচিত। প্রবোধিনী একাদশীর পর কার্তিক পূর্ণিমা তিথিতে দেব-দীপাবলি বা দেবতাদের দীপাবলি উৎসব পালিত হয়।
অনুষ্ঠান
প্রবোধিনী একাদশীতে হিন্দুরা উপবাস করেন। হিন্দুরা বিশ্বাস করেন, তুলসী হলেন বিষ্ণুর পত্নী। তাই এই দিন তুলসীর সঙ্গে বিষ্ণুর আনুষ্ঠানিক বিবাহ অনুষ্ঠিত হয়। এই অনুষ্ঠানটি তুলসী বিবাহ নামে পরিচিত। এটি প্রবোধিনী একাদশীর পরদিন বা প্রবোধিনী একাদশীতে পালিত হয়।
পণ্ঢরপুর বিট্‌ঠল মন্দির
thumb|200px|[[পণ্ঢরপুর|পণ্ঢরপুরের বিট্‌ঠল মন্দিরের বিঠোবা বিগ্রহ]] মহারাষ্ট্রে প্রবোধিনী একাদশী বিষ্ণু বা কৃষ্ণের অন্যতম রূপ বিঠোবার (বিট্‌ঠল) সঙ্গে যুক্ত। বারকরী তীর্থযাত্রীরা এই দিন পণ্ঢরপুরের বিট্ঠল মন্দিরে তীর্থযাত্রায় আসেন। সেখানে কার্তিক পূর্ণিমা পর্যন্ত পাঁচ দিন ধরে অনুষ্ঠান চলে। প্রবোধিনী একাদশীতে মহারাষ্ট্রের মুখ্যমন্ত্রী বা অন্য কোনও মন্ত্রী মহারাষ্ট্র সরকারের পক্ষ থেকে একটি বিশেষ পূজায় অংশ নেন। এটিকে ‘সরকারি-মহাপূজা’ বলা হয়।
গিরনার পর্বত
গুজরাতের ৮ লক্ষ্যেরও বেশি তীর্থযাত্রী প্রবোধিনী একাদশী উপলক্ষ্যে দুই দিন ধরে গিরনার পর্বতের চারদিকে ৩২ কিলোমিটার পথ পরিক্রমা করেন। হিন্দুরা বিশ্বাস করেন, এই দিন দেবতারা এই পর্বতে সমবেত হন। তাই তাদের ধন্যবাদ জানানোর জন্য এই পথ পরিক্রমা করা হয়।
পুষ্কর
রাজস্থানের পুষ্করে প্রবোধিনী একাদশীতে পুষ্কর মেলা শুরু হয়। এই মেলা পাঁচ দিন ধরে চলে এবং শেষ হয় কার্তিক পূর্ণিমায়। স্থানীয় ব্রহ্মা মন্দিরের অধিষ্ঠাতা দেবতা ব্রহ্মার সম্মানে এই মেলার আয়োজন করা হয়। হিন্দুরা বিশ্বাস করেন, এই পাঁচ দিন পুষ্কর হ্রদে স্নান করলে মোক্ষ লাভ করা যায়। সাধুরা এখানে এসে একাদশী থেকে পূর্ণিমা পর্যন্ত গুহায় বাস করে। পুষ্কর মেলা প্রায় ২ লক্ষ লোক ও ২৫,০০০ উট সমবেত হয়। পুষ্কর মেলা এশিয়ার বৃহত্তম উটের মেলা।
আখ কাটার উৎসব
প্রবোধিনী একাদশীতে আখ কাটার মরসুম শুরু হয়। কৃষকরা মাঠে একটি পূজা করেন এবং তারপর আনুষ্ঠানিকভাবে কিছু আখ কেটে জমির সীমায় কিছু আখ রেখে পাঁচটি আখ ব্রাহ্মণ, কামার, ছুতোর, ধোপা ও জলবাহককে দান করেন এবং পাঁচটি আখ বাড়ি নিয়ে যান। বাড়িতে বিষ্ণু ও তার পত্নী লক্ষ্মীর ছবি একটি কাঠে গোবর ও মাখন দিয়ে আঁকা হয়। আখগুলি একসঙ্গে বেঁধে সেই কাঠের চারপাশে রাখা হয়। তুলো, পান, মসূর ও মিষ্টি নৈবেদ্য দেওয়া হয় একটি যজ্ঞ করা হয়। একটি ‘প্রভাতীয়’ (জাগরণী) গান গাওয়া হয় দেবতাকে জাগরিত করার জন্য। তারপর আখগুলি ভেঙে দোলযাত্রা পর্যন্ত ছাদে ঝুলিয়ে রাখা হয়। দোলের দিন সেগুলি পোড়ানো হয়।
স্বামীনারায়ণ সম্প্রদায়
স্বামীনারায়ণ সম্প্রদায়ের কাছে প্রবোধিনী একাদশী একটি গুরুত্বপূর্ণ একাদশী। ১৮০০ সালের ২৮ অক্টোবর এই দিন স্বামীনারায়ণ তার গুরু রামানন্দ স্বামীর থেকে দীক্ষা গ্রহণ করেছিলেন। ১৮০১ সালে ১৬ নভেম্বর এই দিনেই রামানন্দ স্বামী স্বামীনারায়ণের হাতে কর্তৃত্ব হস্তান্তর করেন। স্বামীনারায়ণ সম্প্রদায়ের অনুগামীরা এই দিন নির্জলা উপবাস করেন এবং দেবতাদের উদ্দেশ্যে টাটকা সবজি উৎসর্গ করেন।
করলা
করলা (করল্লা, উচ্ছা, উচ্ছে) এক প্রকার ফল জাতীয় সবজি। ইংরেজিতে একে Balsam pear, alligator pear, bitter gourd, bitter melon, bitter cucumber ইত্যাদি বলা হয়। করলা গাছের বৈজ্ঞানিক নাম Momordica charantia যা Cucurbitaceae পরিবারভুক্ত এক প্রকার লতা জাতীয় উদ্ভিদ। এছাড়া ওকিনাওয়ার আদি ভাষা থেকে উদ্ভূত 'গয়া' এবং সংস্কৃত থেকে উদ্ভূত 'কারাভেলা' নাম দুটিও ইংরেজি ভাষায় প্রচলিত। করলার আদি নিবাস ভারতীয় উপমহাদেশ, যা ১৪শ শতাব্দিতে চীনে নিয়ে যাওয়া হয়েছিল।
বর্ণনা
করলা তেতো স্বাদযুক্ত এবং এর শরীর কাঁটার মত ওয়ার্টে ভরা। পরিণত ফল লম্বাটে, রঙ কাঁচা অবস্থায় সবুজ, পাকলে কমলা বা লাল, দৈর্ঘ্য ১২-২৫ সেন্টিমিটার (৫-১০ ইঞ্চি), প্রস্থ ৫-৭ সেমি হয়ে থাকে। করলা কেটে লবণ জলে ডুবিয়ে রাখলে তিক্ততা কমে। দক্ষিণ এশীয় এই সবজি এখন সারা পৃথিবীতে বিশেষ করে ক্রান্তীয় অঞ্চলে ছড়িয়ে পড়েছে।
করলা গাছ
করলা গাছ কিউকার্বিটেসি অর্থাৎ শশা পরিবারের সদস্য। এটি একবর্ষজীবী লতা জাতীয় উদ্ভিদ। একই গাছে পুরুষ ও স্ত্রী ফুল হয় (monoecious)।
বীজ বপন
করলার বীজ এঁটেল মাটিতে ২.৫-৫ সেমি গভীরে এবং ৯০-১২০ সেমি দূরত্বে লাগাতে হয়।
উপকারিতা
অ্যালার্জি প্রতিরোধে এর রস দারুণ উপকারী। ডায়াবেটিস রোগীদের জন্যও এটি উত্তম। প্রতিদিন নিয়মিতভাবে করলার রস খেলে রক্তের শর্করা নিয়ন্ত্রণে রাখা সম্ভব। বাতের ব্যাথায় নিয়মিত করলা রস খেলে ব্যাথা আরোগ্য হয়। আর্য়ুবেদের মতে করলা কৃমিনাশক, কফনাশক ও পিত্তনাশক। করলার জীবাণু নাশক ক্ষমতাও রয়েছে। ক্ষতস্থানের উপরে পাতার রসের প্রলেপ দিলে এবং উচ্ছে গাছ সেদ্ধ জলদিয়ে ক্ষত ধুলে কয়েকদিনের মধ্যেই ক্ষত শুকিয়ে যায়। অ্যালার্জি হলে এর রস দু চা চামচ দুবেলা খেলে সেরে যাবে। চর্ম রোগেও করলা বেশ উপকারী। এছাড়া জন্ডিস ও লিভারের অসুখে খাবারে অরুচি দেখা দিলে করলা খেলে রুচি আসে।
বরুনপাখা
আকার
প্রসারিত অবস্থায় বরুনপাখার ডানার আকার ১২০-১৫০ মিলি মিটার দৈর্ঘ্যের হয়।
বিস্তার
এই প্রজাপতি ভারতের মুম্বাই, মহারাষ্ট্র, সিকিম, বিহার এছাড়া পূর্ব হিমালয়, ভারতীয় উপদ্বীপেও দেখা যায়। মায়ানমার এবং শ্রীলংকায় বরুনপাখা লক্ষ্য করা যায়।
বর্ণনা
বরুনপাখার পিছনের ডানার ওপর পিঠে এবং গোড়ার দিকের এক-তৃতীয়াংশ বাদ দিয়ে প্রায় পুরোটাই আকাশি নীল বর্ণের হয়। এদের বার আঁচলে দু সারি কালো টিপ থাকে। সামনের ডানার ওপর-পিঠ কালো বর্ণের, মাঝ আঁচল থেকে একটি আকাশি রেখার সরু পটি নেমে এসে পিছনের ডানার আকাশি অঞ্চলে এসে মিশেছে। স্ত্রী এবং পুরুষ বরুনপাখার নিচের ডানার গোড়ার অংশ লাল বর্ণের হয়, তবে স্ত্রী বরুনপাখার ক্ষেত্রে সামনের ডানার ওপর পিঠের গোড়াতেও লাল ছোপ দেখা যায়। এরা ওড়ে বেশ দ্রুত গতিতে, আট থেকে বারো-চোদ্দো ফুট উচ্চতায় সাধারণত এরা ওড়ে।
ডানা ছড়ানো ম্ররত বরুনপাখার দেহ মাটিতে বা পাতাতে ছড়িয়ে রাখলে ওন্য বরুনপাখা তার কাছাকাছি উড়তে দেখা যায়। এমনকি একটি আকাশী রঙের কাগজের টুকরো পড়ে থাকলেও একই ঘটনা লক্ষ্য করা যায়।
আচরণ
এদের উড়ান অত্যন্ত বলিষ্ঠ প্রকৃতির এবং একটি নির্দিষ্ট উচ্চতায় এরা উড়ে বেড়ায়। জাছের গায়ে অথবা পাতার উপর বসে অনেক্ষন ধরে রৌদ্র পোহাতে দেখা যায়।
ডিম
বরুনপাখার ডিম গোলাকার এবং হালকা সবুজ বর্নের হয়। ডিম পাড়ার কয়েক ঘণ্টার মধ্যে ডিমের রঙ পরিবত্তন হয়ে কমলা হলুদ রঙের হয়। এরা মাটি থেকে ১০-১২ ফুট উঁচুতে এবং একটু ছায়ার আড়ালে থাকা পাতার ওপর পিঠে একটি করে ডিম পাড়ে।
শূককীট
শূককীট গুলি লম্বাটে এবং উজ্জবল ঘন সবুজ বর্নের হয়। এরা প্রথম দিকে খয়েরি-ঘেঁষা সবুজ রঙের থাকে। মাথার পর থেকে চতুর্থ এবং পঞ্চম খন্ড পর্যন্ত শরীরটা দ্রুত চওড়া হয়েছে, তারপর থেকে শরীরের শেষ প্রান্ত অবধি ধীর ঢাল বজায় রেখে আবার সরু হয়ে এসেছে। দেহের পাশ বরাবর, অষ্টম এবং নবম খণ্ডে সাদার ওপর খয়েরি বর্নের ছিটযুক্ত একটা চওড়া পটি দেখা যায়। শেষ দেহ খণ্ডের আগের খণ্ডে পিঠের দুপাশে দুটো ছোট ছোট মাংসল গুটি থাকে।
আহার্য উদ্ভিদ
এই শূককীট লেবু জাতীয় উদ্ভিদ, যেমন- পাতিলেবু Citrus medica, বাতাবি লেবু Citrus decumana, জাম্বুরা Citrus maxima এছাড়া আশশেওড়া Glycosmis pentaphylla, Atalantia racemosa, Atalantia wightii ,Paramigyna monophylla গাছের পাতার রসালো অংশ আহার করে। এদের ওসমেটেরিয়াম Osmeterium গাঢ় লাল বর্নের হয়।
মূককীট
বরুনপাখার মূককীট সবুজ বর্নের হয় এবং পিঠের দিকে পাতার জালিকাবিন্যাসের মতো দাগ দেখা যায়। অনেক সময়, কাছাকাছি সবুজ পাতা না থাকলে মূককীটের রঙ ফিকে খয়েরী রঙের হয়।
ব্লো-ব্জাং-লুং-রিগ্স-ন্যি-মা
ব্লো-ব্জাং-লুং-রিগ্স-ন্যি-মা (১৮৬২-১৮৭৪)  তিব্বতী বৌদ্ধধর্মের দ্গে-লুগ্স ধর্মসম্প্রদায়ের চতুর্থ স্দে-খ্রি রিন-পো-ছে  উপাধিধারী বৌদ্ধ লামা ছিলেন।
সংক্ষিপ্ত জীবনী
ব্লো-ব্জাং-লুং-রিগ্স-ন্যি-মা ১৮৬২ খ্রিষ্টাব্দে তিব্বতের আ-'খোর-ব্রাগ-দ্কার-গ্নাস-ছেন নামক স্থানে জন্মগ্রহণ করেন। তার পিতার নাম ছিল নাম-ম্খা'-দোন-গ্রুব  এবং মাতার নাম ছিল ম্খা'-'গ্রো । ১৮৬৬ খ্রিষ্টাব্দে স্কাল-ব্জাং-থুব-ব্স্তান-দ্বাং-ফ্যুগ  নামক চতুর্থ 'জাম-দ্ব্যাংস-ব্ঝাদ-পা  নামক বৌদ্ধ লামা তাকে 'জাম-দ্ব্যাংস-থুব-ব্স্তান-ন্যি-মা  নামক তৃতীয় স্দে-খ্রি রিন-পো-ছে  উপাধিধারী লামার পুনর্জন্ম রূপে চিহ্নিত করেন। সাত বছর বয়স হলে শেস-রাব-র্গ্যা-ম্ত্শো  নামক বৌদ্ধ লামা তাকে শিক্ষার্থীর শপথ প্রদান করেন। ১৮৭৪ খ্রিষ্টাব্দে মাত্র বারো বছর বয়সে তার মৃত্যু হয়।
ধুরাইল ইউনিয়ন, হালুয়াঘাট
ধুরাইল ইউনিয়ন বাংলাদেশের ময়মনসিংহ জেলার হালুয়াঘাট উপজেলার অন্তর্গত একটি ইউনিয়ন।
ধুরাইল ইউনিয়ন ৯ টি ওয়ার্ডে বিভক্ত। ওয়ার্ড সমূহের নামের তালিকাঃ ১ নং ওয়ার্ড-ধুরাইল ২ নং ওয়ার্ড-গজারিয়াপাড়া,কাউলাড়া ৩ নং ওয়ার্ড-পূর্ব পাবিয়াজুরী,উত্তর পাবিয়াজুরী,দরাবন্নি ৪ নং ওয়ার্ড-পাবিয়াজুরী ৫ নং ওয়ার্ড-গোরকপুর ৬ নং ওয়ার্ড-চর গোরকপুর,মোকামিয়া ৭ নং ওয়ার্ড-জৈতক,গুংগিয়াজুরি,মাইজপাড়া ৮ নং ওয়ার্ড-গুনাপাড়া,কন্যাপাড়া ৯ নং ওয়ার্ড-বনপাড়া,ঝাউগড়া
এই ইউনিয়নের মোট আয়তন ২৭.৯৯ বর্গ কিলোমিটার
শিক্ষা
শিক্ষার হার :
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান-
খালেদ খান
জন্ম
খালেদ খান ১৯৫৮ সালের ৯ ফেব্রুয়ারি টাঙ্গাইল জেলার মির্জাপুর উপজেলাধীন মসদই গ্রামে জন্মগ্রহণ করেন। তার ডাকনাম ছিলো যুবরাজ। ঢাকা বিশ্ববিদ্যালয়ের ফিন্যান্স বিভাগের মেধাবী ছাত্র ছিলেন তিনি। ধানমন্ডির সাতমসজিদ রোডে ইউনিভার্সিটি অব লিবারেল আর্টস বাংলাদেশে (ইউএলএবি) তিনি রেজিস্ট্রার হিসেবে চাকরি করছেন। ১৯৭৫ সালে নাগরিক নাট্য সম্প্রদায়ের সদস্য হিসেবে মঞ্চনাটকে তার যাত্রা শুরু হয়। মঞ্চে তার অভিনীত উল্লেখযোগ্য নাটকের মধ্যে রয়েছে: দেওয়ান গাজীর কিসসা, অচলায়তন, নূরলদীনের সারা জীবন, ঈর্ষা, দর্পণ, গ্যালিলিও ও রক্তকরবী। ঈর্ষা নাটকে অভিনয়ের জন্য কলকাতায়ও তিনি জনপ্রিয়তা লাভ করেন। খালেদ খান নির্দেশিত উল্লেখযোগ্য নাটকের মধ্যে রয়েছে: রবীন্দ্রনাথের মুক্তধারা, পুতুল খেলা, কালসন্ধ্যা, স্বপ্নবাজ রূপবতী, মাস্টার বিল্ডার, ক্ষুদিত পাষাণ। ১৯৮১ সাল থেকে বাংলাদেশ টেলিভিশনের মাধ্যমে টিভি নাটকে অভিষেক হয় তার। খালেদ খান অভিনীত প্রথম টিভি নাটক হলো সিঁড়িঘর। এরপর অসংখ্য টিভি নাটকে অভিনয় করেন তিনি। একাধিক নাটকে তার বেশ কিছু সংলাপও জনপ্রিয়তা পায়। বিশেষ করে নব্বই দশকের নাটক রূপনগর-এ তার ‘ছি ছি, তুমি এত খারাপ’ শীর্ষক সংলাপটি চলে আসে মানুষের মুখে মুখে। তার অভিনীত জনপ্রিয় টিভি নাটকগুলোর মধ্যে উল্লেখযোগ্য হলো: এইসব দিনরাত্রি, তুমি কোন কাননের ফুল, রূপনগর, মফস্বল সংবাদ, লোহার চুড়ি, সকাল সন্ধ্যা।
শিক্ষাজীবন
১৯৮১ সালে খালেদ খান ঢাকা বিশ্ববিদ্যালয় থেকে ফিন্যান্স বিভাগ থেকে বি. কম ও ১৯৮৩ সারে এম. কম ডিগ্রি লাভ করেন। ১৯৮৩ সালে ঢাকা বিশ্ববিদ্যালয় থেকে স্নাতকোত্তর ডিগ্রি নেয়া এই শিল্পী অভিনয় শুরু করেন আশির দশকে, মঞ্চনাটকের মাধ্যমে। হুমায়ূন আহমেদের ধারাবাহিক নাটক 'এইসব দিনরাত্রি' ও ইমদাদুল হক মিলনের 'রূপনগর' নাটকে অভিনয় করে সে সময় দারুণ জনপ্রিয়তা পান তিনি। রূপনগর নাটকে ‘ছি, ছি, তুমি এতো খারাপ’ সংলাপটি সেই সময় দর্শকদের মুখে মুখে ফিরত। নাগরিক নাট্যসম্প্রদায়ের হয়ে মঞ্চে দেওয়ান গাজীর কিসসা, নূরুল দীনের সারাজীবন, দর্পণ সহ ৩০টির বেশি নাটকে অভিনয় করেছেন। নির্দেশনা দিয়েছেন পুতুল খেলা, ক্ষুধিত পাষাণসহ ১০টির বেশি নাটক। অসুস্থ হওয়ার আগে তিনি নাগরিক নাট্যাঙ্গনের 'রক্ত করবী' নাটকের বিশু পাগল চরিত্রে অভিনয় করেন। সুবচন নাট্য সংসদের 'রূপবতী' নাটকেরও নিদের্শনা দেন। সর্বশেষ ইউনিভার্সিটি অফ লিবারেল আর্টসের নিবন্ধক হিসেবে কর্মরত ছিলেন তিনি।
কর্মজীবন
২০০৯ সালে তিনি ইউনিভার্সিটি অব লিবারেল আর্টস বাংলাদেশের রেজিস্ট্রার হিসেবে নিয়োগ পান। ২০০৫ সালে তিনি বেঙ্গল গ্রুপের ভাইস প্রেসিডেন্ট হিসেবে কাজ শুরু করেন। ২০০১ সালে তিনি একুশে টেলিভিশনের জেনারেল ম্যানেজার হিসেবে কাজ শুরু করেন। ১৯৯৭ সালে বেক্সিমকো ফার্মার ইনচার্জ হিসেবে কাজ করেন।
অভিনয় জীবন
তিনি টিভি পর্দায় কাজ করেছেন 'সিঁড়িঘর', 'এই সব দিনরাত্রি', 'তুমি কোন কাননের ফুল', 'রূপনগর', 'মফস্বল সংবাদ', 'ওথেলো এবং ওথেলো', 'দমন', 'লোহার চুড়ি'র মতো জনপ্রিয় নাটকে। 'রূপনগর' নাটকের হেলাল চরিত্রের জন্য তিনি খ্যাত। চরিত্রের জনপ্রিয় একটি সংলাপ "ছি ছি ছি তুমি এত খারাপ" জনপ্রিয় হয়েছিল। তার খুব প্রিয় গান ছিল রবীন্দ্রসংগীত ‘দূরে কোথায় দূরে...’, ‘আহা, তোমার সঙ্গে প্রাণের খেলা’
পরিবার
খালেদ খানের পিতা নাজ্রুল ইসলাম খান স্কুল মাস্টার ছিলেন। কিন্তু তিনি ফুটবল খেলা, অভিনয় ও গানে ভীষণ পারঙ্গম ও এলাকায় জনপ্রিয় ছিলেন। মা খালেদা বেগম গৃহিণী ও সংগীত অনুরাগী ছিলেন। নয় ভাই বোনের মধ্যে খালেদ খান সবার বড়। ভাইয়ের হার ধরে শাহীন খান অভিনয়ে এলেও পরে আর পেশাগত কারণে আর ধরে রাখতে পারেননি। খালেদ খানের ছোট ভাই মামুন জাহিদ বাংলাদেশের একজন স্বনামধন্য সঙ্গীত শিল্পী। টেলিভিশন ও মঞ্চে বর্তমান সময়ের অন্যতম জনপ্রিয় সঙ্গীত শিল্পী মামুন জাহিদ। খালেদ খানের স্ত্রীর নাম মিতা হক। তিনি রবীন্দ্রসংগীত শিল্পী। তার কন্যার নাম জয়িতা, সেও সঙ্গীতের সাথে জড়িত।
.স্কট
.স্কট হলো গ্যালিক এবং স্কট্‌স ভাষা সহ স্কটল্যান্ড এবং স্কটিশ সংস্কৃতির জন্য একটি ভৌগোলিক টপ-লেভেল ডোমেইন।
২০০৮ সালে .সিমরু, .ইউএস, .স্কট এবং .বিজেডএইচ গঠিত হয়। পরবর্তীতে ২০১৩ সালে কিছু সময়ের জন্য প্রায় যেকোনো টপ-লেভেল ডোমেইন চালু করার সিদ্ধান্ত নেওয়া হয় এবং এর জন্য আবেদনের একটি তালিকা ২০১২ সালের জুনে প্রকাশিত হয়; যাতে .স্কট ডোমেইন অন্তর্ভুক্ত ছিল।
২৭ জানুয়ারি ২০১৪ সালে, ডটস্কট রেজিস্ট্রি ঘোষণা করেছিল যে এটি .স্কট ডোমেইন নাম পরিচালনার জন্য শর্তাবলীতে সম্মত হয়েছে, ২০১৪ সালের গ্রীষ্মে চালু এবং চালানোর পরিকল্পনা সহ।
১৫ জুলাই ২০১৪ সালে, .স্কট আনুষ্ঠানিকভাবে চালু হয়েছিল। প্রথম .স্কট ডোমেইন নামটি সক্রিয় করা হয় calico.scot, যা হোস্টিং কোম্পানি ক্যালিকো ইন্টারনেট লিমিটেড দ্বারা নিবন্ধিত।
১৭ ফেব্রুয়ারি ২০১৫ সালে, স্কটিশ সরকার তাদের ওয়েবসাইট scotland.gov.uk থেকে gov.scot এ স্থানান্তরিত করে। একইভাবে ২০১৬ সালের মে মাসে, স্কটিশ পার্লামেন্ট scottish.parliament.uk থেকে parliament.scot স্থানান্তর হয়।
আরোও দেখুন
.সিমরু
আছাদুজ্জামান মিয়া
আছাদুজ্জামান মিয়া (জন্ম ১৪ আগস্ট ১৯৬০) ঢাকা মেট্রোপলিটন পুলিশের ৩৩তম কমিশনার যিনি জাতীয় নিরাপত্তা সংক্রান্ত সেলের প্রধান নির্বাহী হিসেবে দায়িত্ব পালন করছেন।
প্রারম্ভিক জীবন
আছাদুজ্জামান মিয়া ১৯৬০ সালের ১৪ আগস্ট তৎকালীন পূর্ব পাকিস্তানের যশোরের (বর্তমান ফরিদপুর) আলফাডাঙ্গায় জন্মগ্রহণ করেন। শিক্ষাজীবনে স্নাতকোত্তর সম্পন্নের পর তিনি ১৯৮৮ সালের ১৫ ফেব্রুয়ারি সহকারী পুলিশ সুপার হিসেবে বাংলাদেশ পুলিশ বাহিনীতে যোগদান করেন।
কর্মজীবন
আছাদুজ্জামান মিয়া পুলিশে যোগদানের পর সুনামগঞ্জ, পাবনা, টাঙ্গাইল জেলার পুলিশ সুপার, চট্টগ্রাম ও সৈয়দপুরে রেলওয়ে পুলিশ সুপার ছিলেন। বগুড়ায় প্রথম আর্মড পুলিশ ব্যাটালিয়নের সিও, নোয়াখালীর পুলিশ প্রশিক্ষণ সেন্টার, খুলনা, চট্টগ্রাম, ঢাকা ও হাইওয়ে রেঞ্জের উপমহাপরিদর্শক (ডিআইজি) হিসেবেও তিনি দায়িত্ব পালন করেন। তিনি ২০১৫ সালের ৭ জানুয়ারি ডিএমপি কমিশনার হিসেবে যোগদান করেন।
২০১৯ সালের ১৩ আগস্ট তার চাকরির মেয়াদ শেষ হওয়ার পর তাকে অবসরোত্তর ছুটি বাতিলের শর্তে ১৪ আগস্ট থেকে ১৩ সেপ্টেম্বর পর্যন্ত এক মাস মেয়াদে ডিএমপির কমিশনার পদে চুক্তিভিত্তিক নিয়োগ দেওয়া হয়। ২০১৯ সালের ১৪ সেপ্টেম্বর তাকে মন্ত্রিপরিষদ বিভাগের অধীনে নবগঠিত জাতীয় নিরাপত্তা সংক্রান্ত সেলের প্রধান নির্বাহী কর্মকর্তা পদে চুক্তিভিত্তিক নিয়োগ দেওয়া হয়।
মেঘালয় সরকার
মেঘালয় সরকার হচ্ছে ভারতের মেঘালয় রাজ্য তথা এর অন্তর্ভুক্ত ১১টি জেলার সর্বোচ্চ শাসনতান্ত্রিক কর্তৃপক্ষ। এটি মেঘালয় রাজ্য সরকার কিংবা স্থানীয়ভাবে রাজ্য সরকার হিসাবেও পরিচিত। মেঘালয় সরকার একজন রাজ্যপালের নেতৃত্বে নির্বাহী বিভাগ, একটি বিচার বিভাগ এবং মেঘালয় বিধানসভা নামে একটি আইনসভা নিয়ে গঠিত। শিলং হচ্ছে মেঘালয়ের রাজ্যের রাজধানী এবং এখানে রাজ্যের বিধানসভা (আইনসভা) এবং সচিবালয় অবস্থিত।
নির্বাহী বিভাগ
ভারতের অন্যান্য রাজ্যের মতো মেঘালয় রাজ্যের প্রধান হলেন রাজ্যপাল (গভর্নর)। তিনি কেন্দ্রীয় সরকারের পরামর্শে রাষ্ট্রপতি কর্তৃক নিযুক্ত হন। তিনি মেঘালয়ের সাংবিধানিক প্রধান হওয়ায় তার পদটি মূলত আনুষ্ঠানিক। বর্তমানে তথাগত রায় মেঘালয়ের রাজ্যপাল হিসেবে দায়িত্ব পালন করছেন।
অন্যদিকে ন্যাশনাল পিপলস পার্টির নেতা কনরাড সংমা হচ্ছেন মেঘালয়ের বর্তমান মুখ্যমন্ত্রী। মুখ্যমন্ত্রী হলেন সরকারের নির্বাহী প্রধান এবং তার উপরেই সরকারের নির্বাহী ক্ষমতার বেশিরভাগই ন্যস্ত থাকে। মুখ্যমন্ত্রী এবং তার নিয়োগকৃত মন্ত্রিসভার মাধ্যমে মেঘালয়ের প্রশাসনিক কার্যক্রম পরিচালিত হয়ে থাকে।
আইনবিভাগ
মেঘালয়ের বর্তমান বিধানসভাটি এককক্ষবিশিষ্ট। মেঘালয় বিধানসভা মোট ৬০ জন বিধায়কের (সদস্য বা এম.এল.এ) সমন্বয়ে গঠিত। কোন কারণে নির্দিষ্ট সময়ের আগে বিধানসভা ভেঙ্গে না গেলে এর মেয়াদ ৫ বছর।
বিচার বিভাগ
মেঘালয়ের রাজধানী শিলংয়ে মেঘালয় উচ্চ ন্যায়ালয় অবস্থিত। এই আদালত মেঘালয় রাজ্যে উদ্ভূত মামলাগুলির ক্ষেত্রে এখতিয়ার এবং ক্ষমতা প্রয়োগ করে।
বদর মিয়াঁদাদ
প্রারম্ভিক জীবন এবং কর্মজীবন
কাওয়ালির জন্য বিখ্যাত এমন একটি পরিবারে ১৯৬০ সালে পাকিস্তানের পাকপত্তনে ওস্তাদ বদর মিয়াঁদাদ জন্মগ্রহণ করেন। তার পিতা ওস্তাদ মিয়াঁদাদ এবং পিতামহ ওস্তাদ দীন মুহম্মদ কাওয়াল পাঞ্জাবি ভাষার স্বনামধন্য কাওয়াল ছিলেন। তিনি ছিলেন প্রয়াত ওস্তাদ নুসরাত ফতেহ আলী খানের চাচাতো ভাই এবং ভগ্নিপতি।
বদর মিয়াঁদাদ ১৯৭৫ সালে কাওয়ালি দিয়ে তার ক্যারিয়ার শুরু করেন এবং ১৯৮০ এর দশকের মাঝামাঝি তিনি কিছু খ্যাতি অর্জন করেন। তিনি সালমান খান অভিনীত বিরোদ সহ বলিউডের বেশ কিছু চলচ্চিত্রের জন্য সঙ্গীত রচনা করেন। তিনি চুপকে চুপকে, লাহোরিয়া, ইব্রত, বুত শিখন (১৯৯৪), এবং জান্নাত কি তালাশ (১৯৯৯) সহ বেশ কয়েকটি পাকিস্তানি চলচ্চিত্রের জন্যও সঙ্গীত রচনা করেন। এদের মধ্যে জান্নাত কি তালাশ শ্রেষ্ঠ চলচ্চিত্র ক্যাটাগরিতে নিগার পুরস্কার জিতেছিল।
জনপ্রিয় কাওয়ালি
বদর মিয়াঁদাদ খান তার চাচাতো ভাই বিখ্যাত ওস্তাদ নুসরাত ফতেহ আলি খানের মতোই কাওয়ালির রিমিক্স প্রকল্প নিয়ে পরীক্ষা-নিরীক্ষা করেছেন। কাওয়ালির এই ধরনের সংমিশ্রণে সচরাচর ঐতিহ্যবাহী কাওয়ালি গানগুলোকে আধুনিক বাদ্যযন্ত্র এবং সমসাময়িক ছন্দে পরিবেশন করা হয়। প্রযোজক ও সুরকার সুরেশ ভার্মার সাথে কাজ করে বদর খান গুড কর্ম ওয়ান অ্যালবামটি তৈরি করেন। এটি ছিল কাওয়ালির ফিউশন ঘটানো সর্বাধিক বিক্রি হওয়া অ্যালবাম।
বদর খানের "রাতাঁ কালিয়া" (কালো রাত) কাওয়ালিটি বিখ্যাত আমেরিকান টিভি শো ব্রেকিং ব্যাডের ৩য় মৌসুমের ৭ম পর্বে ফিচারিং করা হয়েছিল।
ওয়াজির খান মসজিদ
ওয়াজির খান মসজিদ (পাঞ্জাবি/উর্দু: Masjid Wazīr Kh ān) পাকিস্তানের পাঞ্জাবের লাহোরে অবস্থিত একটি মুঘল যুগের মসজিদ। সম্রাট শাহজাহানের শাসনামলে ১৬৩৪ সালে এই মসজিদ নির্মাণ শুরু হয় এবং ১৬৪২ সালে নির্মাণ শেষ হয়।
মুঘল যুগের মসজিদসমূহের মধ্যে এটি সবচেয়ে সুসজ্জিত হিসেবে স্বীকৃত। ওয়াজির খান মসজিদ টাইলের কাশি-কারি নামক জটিল শিল্পকর্ম ও অভ্যন্তরের চমৎকার মুঘল ফ্রেসকোর জন্য পরিচিত। আগা খান ট্রাস্ট ফর কালচার, ও পাঞ্জাব সরকারের তত্ত্বাবধানে ২০০৯ সাল থেকে মসজিদে সংস্কার কাজ শুরু হয়। জার্মানি, নরওয়ে ও যুক্তরাষ্ট্র সরকার এতে সহায়তা প্রদান করেছে।
স্থান
ওয়াজির খান মসজিদ লাহোরের দেয়ালঘেরা শহরের ভেতরে শাহি গুজারগাহ সড়কের দক্ষিণে অবস্থিত। এই পথে মুঘল অভিজাতরা লাহোর দুর্গে যাতায়াত করতেন। মসজিদটি দিল্লি ফটকের ২৬০ মিটার পশ্চিমে অবস্থিত। এছাড়া মসজিদের সম্মুখে ওয়াজির খান চক অবস্থিত।
পটভূমি
মুঘল দরবারের প্রধান চিকিৎসক ইলামউদ্দিন আনসারি মসজিদ নির্মাণের আদেশ দিয়েছিলেন। তিনি ওয়াজির খান নামে পরিচিত ছিলেন। ওয়াজির খান পরবর্তীতে পাঞ্জাবের সুবেদার নিযুক্ত হন। তিনি লাহোরের আরো কিছু স্থাপনার নির্মাণ করেন।
মসজিদের অভ্যন্তরের ফ্রেসকোর সজ্জায় মুঘল ও স্থানীয় পাঞ্জাবি সজ্জার মিশ্রণ ঘটেছে। মসজিদের বাইরের অংশ পারস্য শৈলীর কাশি কারি সজ্জায় সজ্জিত করা হয়।
ওয়াজির খান মসজিদ একটি বিশাল কমপ্লেক্সের অংশ হিসেবে গড়ে উঠে। এই কমপ্লেক্সে ঐতিহ্যগতভাবে ক্যালিগ্রাফার ও বই বাধাইকারীদের জন্য দোকান বরাদ্দ করা হয়। মসজিদের প্রধান প্রবেশপথের সামনে শহরের চত্বর ছিল। মসজিদকে ঘিরে নির্মিত দোকানপাট থেকে প্রাপ্ত অর্থ মসজিদের জন্য ওয়াকফ হিসেবে নির্ধারিত হয়েছিল।
ইতিহাস
সম্রাট শাহজাহানের শাসনামলে ১৬৩৪ বা ১৬৩৫ সালে মসজিদের নির্মাণ শুরু হয় এবং সাত বছর ধরে নির্মাণ কাজ চলে। ১৮৮০ এর দশকের শেষদিকে রুডইয়ার্ড কিপলিঙের বাবা জন লকউড কিপলিং সাবেক জার্নাল অব ইন্ডিয়ান আর্টে মসজিদের সজ্জা নিয়ে লিখেছিলেন। ব্রিটিশ পণ্ডিত ফ্রেড হেনরি এন্ড্রুজ ১৯০৩ সালে মসজিদের ভগ্নদশার কথা লিখেছেন।
স্থাপত্য
মসজিদটি একটি উচ্চ ভিত্তির উপর নির্মিত। এর মূল অংশটি ওয়াজির খান চকের দিকে উন্মুক্ত। মসজিদের বাইরের পরিসীমা হল × । এর দীর্ঘ অংশটি শাহি গুজারগাহর সাথে সমান্তরাল। মসজিদটি চুনাপাথর সহযোগে ইট দ্বারা নির্মিত।
সজ্জা
বিভিন্ন অঞ্চলের সজ্জা শৈলীর ব্যবহারের কারণে ওয়াজির খান মসজিদ পরিচিত। শাহজাহানের যুগে লাহোরে নির্মিত অন্যান্য স্থাপনায় কাশি-কারি শৈলী ব্যবহার হলেও ওয়াজির খান মসজিদের মত ব্যাপক মাত্রায় আর কোথাও ব্যবহার হয়নি।
টাইলের কাজ
মসজিদের বাইরের অংশে কাশি-কারি নামে পরিচিত পারস্যের সজ্জা শৈলী শোভিত। ভেতরের উঠানের দিকে থাকা বহির্ভাগ সমৃদ্ধ মটিফে সজ্জিত। এতে ১৭শ শতাব্দীর পারস্যের ছাপ লক্ষ্য করা যায়। পারস্য রীতিতে ব্যবহৃত রঙের মধ্যে রয়েছে লাজভার্দ‌ (কোবাল্ট ব্লু), ফিরোজা, সাদা, সবুজ, কমলা, হলুদ ও বেগুনি। অন্যদিকে পারস্য প্রভাবিত মটিফে ফুল, ফলের নকশা রয়েছে। মসজিদে সাইপ্রাস গাছের মটিফ রয়েছে। এই মসজিদে প্রথম পারস্য রীতির মটিফ ব্যবহৃত হয়েছিল।
ওয়াজির খান চকের দিকে থাকা বহির্ভাগ টাইল ও ক্যালিগ্রাফি দ্বারা শোভিত করা হয়েছে। এতে কুরআনের আয়াত, হাদিস, দোয়া ইত্যাদি উৎকীর্ণ রয়েছে। নামাজের মূল স্থানের ইওয়ানে কুরআনের আয়াত উৎকীর্ণ রয়েছে। ক্যালিগ্রাফার হাজি ইউসুফ কাশ্মিরি এগুলো উৎকীর্ণ করেছেন।
ফ্রেসকো
ভেতরের দেয়াল সুন্দর ফ্রেসকোতে অলঙ্কৃত করা হয়েছে। মুঘল যুগের অন্যান্য মসজিদের চেয়ে এই শৈলী স্বতন্ত্র। এতে মুঘল ও স্থানীয় পাঞ্জাবি অলঙ্করণ শৈলীর মিশ্রণ ঘটেছে। নামাজের মূল স্থানের একটি বর্গাকার প্যাভিলিয়নের উপর মসজিদের বৃহৎ গম্বুজ অবস্থিত। গম্বুজের ভেতরের অংশ নানা রকম নকশা দ্বারা অলঙ্কৃত করা হয়েছে।
স্থাপত্য সজ্জা
ওয়াজির খান চকের দিকে অবস্থিত খিলান লতাপাতার মটিফে সজ্জিত। মসজিদের নিচু গম্বুজগুলিতে লোদি যুগের শৈলী দেখা যায়।
উঠান
প্রবেশপথ ও অষ্টাভুজাকার চেম্বারের পথ ধরে মসজিদের কেন্দ্রীয় উঠানে যাওয়া যায়। এটি ১৬০ ফিট দীর্ঘ ও ১৩০ ফুট প্রশস্ত। এর চারপাশে খিলান সমৃদ্ধ গ্যালারি রয়েছে। এটি পারস্যের রাজকীয় মসজিদের একটি শৈলী।
মসজিদের উঠানে ওজুর জন্য একটি জলাধার রয়েছে। এটির দৈর্ঘ্য ও প্রস্থ ৩৫ ফুট। এখানে ১৪শ শতাব্দীর সুফি সৈয়দ মুহাম্মদ ইসহাক গাজরুনির মাজার অবস্থিত।
উঠানের পাশে আলেমদের অধ্যয়নের জন্য বেশকিছু স্থান রয়েছে। উঠানের প্রতি কোণে মসজিদের চারটি মিনার অবস্থিত।
নামাজের স্থান
নামাজের স্থান পুরো অংশের পশ্চিমে অবস্থিত। এর দৈর্ঘ্য ও প্রস্থ যথাক্রমে প্রায় ১৩০ ফুট ও ৪২ ফুট। এটি উত্তর দক্ষিণে পাঁচটি অংশে বিভক্ত। এর সাথে মরিয়ম জামানি বেগম মসজিদের মিল রয়েছে।
নামাজের স্থানের মধ্যভাগে ৩১ ফুট উচু গম্বুজ রয়েছে। এর ব্যাস ২৩ ফুট। চারটি খিলান নিয়ে গঠিত বর্গাকার প্যাভিলিয়নের উপর এটি অবস্থিত। এটি পারস্যের স্থাপত্য রীতি। নামাজের স্থানের বাকি অংশের উপর ২১ ফুট উচু ও ১৯ ফুট ব্যাস বিশিষ্ট গম্বুজ রয়েছে। এই গম্বুজগুলি লোদি যুগের শৈলীতে নির্মিত হয়। সর্বউত্তর ও সর্বদক্ষিণে চক্রাকার সিড়িবিশিষ্ট ঘর রয়েছে। এই সিড়ি দিয়ে ছাদে যাওয়া যায়।
এখানের দেয়ালে আরবি ও ফার্সি ক্যালিগ্রাফি উৎকীর্ণ রয়েছে। প্রত্যেক দেয়ালে স্বতন্ত্র মোজাইক নকশা দেখা যায়। গম্বুজের ধ্বনিতাত্ত্বিক বৈশিষ্ট্যের কারণে ইমাম প্রদত্ত খুতবা মসজিদের প্রাঙ্গণে শোনা যায়।
সংরক্ষণ
মসজিদ কমপ্লেক্সটি পাঞ্জাবের প্রত্নতাত্ত্বিক বিভাগ সুরক্ষিত ঐতিহ্যবাহী স্থাপনা হিসেবে তালিকাভুক্ত করেছে। ১৯৯৩ সালে ইউনেস্কোর বিশ্ব ঐতিহ্যবাহী স্থানের সম্ভাব্য তালিকায় মসজিদের নাম যোগ করা হয়েছিল। ২০০৪ সালে পাঞ্জাব সরকার মসজিদের সংরক্ষণ ও সংস্কার কাজ করে। ২০০৭ সালে আগা খান ট্রাস্ট ও পাঞ্জাব সরকার যৌথভাবে স্থাপনার সংস্কার কাজ করে। ২০০৯ সালে লাহোরের দেয়ালঘেরা শহরের সংস্কারের অংশ হিসেবে মসজিদে দুই বছর মেয়াদী একটি দীর্ঘ সার্ভে শুরু হয়। ২০১৫ সালে লাহোর ইউনিভার্সিটি অব মেনেজমেন্ট সায়েন্স এবং ইউনাইটেড স্টেটস এজেন্সি ফর ইন্টারন্যাশনাল ডেভেলপমেন্টের যৌথ প্রচেষ্টায় মসজিদের ত্রিমাত্রিক ম্যাপিং করা হয়।
জসপাল রানা
জসপাল রানা (জন্ম ২৮শেজুন, ১৯৭৬) একজন প্রাক্তন ভারতীয় শুটার । তিনি মূলত ২৫ মিটার সেন্টার ফায়ার পিস্তল বিভাগে প্রতিদ্বন্দ্বিতা করতেন। তিনি ১৯৯৪ এশিয়ান গেমস, ১৯৯৯ কমনওয়েলথ গেমস - মেনস সেন্টার ফায়ার পিস্তল, মেনস সেন্টার ফায়ার পিস্তল পেয়ারস, ২০০২ কমনওয়েলথ গেমস - পুরুষদের ২৫ মিটার সেন্টার ফায়ার পিস্তল, 2006 কমনওয়েলথ গেমস - পুরুষদের ২৫ মিটার সেন্টার ফায়ার পিস্তল পেয়ারস, এবং ২০০৬ এশিয়ান গেমসে স্বর্ণপদক বিজয়ী ছিলেন। বর্তমানে রানা দেরাদুনে তার নিজস্ব কেন্দ্র জসপাল রানা ইনস্টিটিউট অফ এডুকেশন অ্যান্ড টেকনোলজিতে প্রশিক্ষক রূপে নিযুক্ত রয়েছেন।
কর্মজীবন
১২ বছর বয়সে, জসপাল রানা ১৯৮৮ সালে আহমেদাবাদে অনুষ্ঠিত ৩১ তম জাতীয় শ্যুটিং চ্যাম্পিয়নশিপে রৌপ্য জিতে প্রথম আত্মপ্রকাশ করেছিলেন। তার চমকপ্রদ পারফরম্যান্স এই প্রথম জয়ের জন্য তাকে প্রচুর প্রশংসা এনে দিয়েছিল। তিনি ১৯৯৪ সালে ইতালির মিলানে একটি বিশ্ব রেকর্ড স্কোর দিয়ে ৪৬তম বিশ্ব শ্যুটিং চ্যাম্পিয়নশিপে (জুনিয়র বিভাগ) তার প্রথম দুর্দান্ত আন্তর্জাতিক গৌরব অর্জন করেছিলেন। দোহায় ২০০৬ এশিয়ান গেমসে, তিনি ২৫ মিটার সেন্টার ফায়ার পিস্তলের ৫৯৯ পয়েন্টের সাথে বিশ্ব রেকর্ডের সমতুল্য হয়েছিলেন (এর আগে তিনি দুবার এই স্কোর করেছিলেন; ১৯৯৯ সালে কয়ম্বাতুরে এবং ১৯৯৭ সালে জাতীয় প্রতিযোগিতায় ব্যাঙ্গালোরে)। তাঁর অন্যান্য উল্লেখযোগ্য কৃতিত্বের মধ্যে রয়েছে ১৯৯৮ এর কমনওয়েলথ গেমস - মেনস সেন্টার ফায়ার পিস্তল, মেনস সেন্টার ফায়ার পিস্তল পেয়ারস, ২০০২ কমনওয়েলথ গেমস - পুরুষদের ২৫ মিটার সেন্টার ফায়ার পিস্তল এবং ২০০৬ এর কমনওয়েলথ গেমসের পুরুষ ২৫মিটার সেন্টার ফায়ার পিস্তল জয়।
রুপালি পোয়া
রুপালি পোয়া বা কালা পোপা বা পোপা (Mycteroperca bonaci) সামুদ্রিক রে-ফিন্ড মাছের একটি প্রজাতি। যা সেরানিডি পরিবারের উপপরিবার এপিনেফেলিনা এর গ্রুপার, যার মধ্যে অ্যান্থিয়াস এবং সমুদ্রের বেসও রয়েছে। অন্যান্য মাছকে কখনও কখনও কালো গ্রুপার বলা হয় যার মধ্যে রয়েছে একই ধরনের গ্যাগ গ্রুপার (Mycteroperca microlepis), মিস্টি গ্রুপার (Hyporthodus mystacinus) এবং সমালোচনামূলকভাবে বিপন্ন ওয়ারশো গ্রুপার (Epinephelus nigritus)। এই প্রজাতিটি উত্তর -পূর্ব মার্কিন যুক্তরাষ্ট্র থেকে ব্রাজিল পর্যন্ত পশ্চিম আটলান্টিক মহাসাগরে পাওয়া যায়।
বর্ণনা
রুপালি পোয়ার দেহ আয়তাকার, পার্শ্বীয়ভাবে সংকুচিত যার আদর্শ দৈর্ঘ্য এর গভীরতার ৩.৩ থেকে ৩.৫ গুণ। এটির কোণে কোন ছেদ বা লোব ছাড়াই একটি সমানভাবে গোলাকার প্রিওপারকল রয়েছে। পৃষ্ঠীয় পাখনায় ১১টি মেরুদণ্ড এবং ১৫-১৭টি নরম রশ্মি থাকে যখন পায়ু পাখনায় ৩টি মেরুদণ্ড এবং ১১-১৩টি নরম রশ্মি থাকে, উভয় পাখনাই গোলাকার মার্জিন বিশিষ্ট। পুচ্ছ পাখনা ছিন্ন করা হয় প্রান্তিকভাবে, যদিও ব্যাপকভাবে ছড়িয়ে পড়লে উত্তল হতে পারে। এই প্রজাতির সামগ্রিকভাবে একটি জলপাই ধূসর বর্ণ রয়েছে এবং মাথা এবং পার্শ্বের উপর গাঢ় দাগ এবং পিতলের ষড়ভুজাকার দাগ দ্বারা চিহ্নিত। পেক্টোরাল পাখনাগুলো ঝকঝকে বাদামী, প্রান্তের দিকে কমলা হয়ে বিবর্ণ হয়; পৃষ্ঠীয় পাখনা এবং পায়ূ পাখনার নরম রশ্মিযুক্ত অংশ, সেইসাথে পেলভিক পাখনার সামনের প্রান্তে গাঢ় প্রান্ত রয়েছে। এই মাছটি সর্বাধিক মোট দৈর্ঘ্য, যদিও এগুলি প্রায় এবং সর্বাধিক প্রকাশিত ওজন ।
ব্যবহার
রুপালি পোয়া বেশ সুস্বাদু এবং একটি গুরুত্বপূর্ণ খাদ্য মাছ। বিক্রির জন্য এবং খেলাধুলার জন্য এই মাছ ধরা হয়।
সংরক্ষণ
রুপালি পোয়া হলো আইইউসিএন লাল তালিকা একটি প্রায়-বিপদগ্রস্ত প্রজাতি। এটি তুলনামূলকভাবে ধীর প্রজননকারী, যা এর ঝুঁকিপূর্ণতার অন্যতম কারণ।
হরিদাস সম্প্রদায়
হরিদাস সম্প্রদায় (কন্নড়: ಹರಿದಾಸ) হল একটি ভক্তিবাদী ধর্মীয় সম্প্রদায়। এই সম্প্রদায়ের উৎস অধুনা ভারতের কর্ণাটক রাজ্য। মধ্বের পরে এই সম্প্রদায়ের উৎপত্তি এবং তা পরে মধ্যযুগীয় ভারতের বাংলা ও অসম প্রভৃতি অঞ্চলে ছড়িয়ে পড়ে। ছয় শতাব্দীরও বেশি সময় ধরে একাধিক সন্ত ও ধর্মগুরু জনসাধারণ ও দাক্ষিণাত্যের বিভিন্ন রাজ্যের রাজন্যবর্গের উপর আধ্যাত্মিক প্রভাব বিস্তার করে দক্ষিণ ভারত তথা কর্ণাটকের সংস্কৃতি, দর্শন ও শিল্পকলাকে একটি নির্দিষ্ট আকার দেন।
‘হরিদাস’ (আক্ষরিক অর্থে, ‘হরির দাস’) নামে এক শ্রেণির ভক্তিবাদী এই ভক্তি আন্দোলনের জন্মদাতা। খ্রিস্টীয় ১৩শ থেকে ১৪শ শতাব্দীর মধ্যে বিজয়নগর সাম্রাজ্যের প্রথম যুগে এই আন্দোলনের সূচনা ঘটেছিল। এই আন্দোলনের মূল উদ্দেশ্য ছিল মধ্বের দ্বৈতবাদী দর্শন বা ‘মধ্বসিদ্ধান্ত’ ‘দাসসাহিত্য’ (আক্ষরিক অর্থে, ‘হরিদাসের সাহিত্য’) নামে একটি বিশেষ সাহিত্যবর্গের মাধ্যমে জনসাধারণের মধ্যে প্রচার করা।
শ্রীপদরায়, ব্যাসতীর্থ, বদীরাজতীর্থ, পুরন্দর দাস ও কনক দাস প্রমুখ বিশিষ্ট হিন্দু দার্শনিক, কবি ও পণ্ডিত এই যুগে বিশেষ প্রভাব বিস্তার করেছিলেন। এই আন্দোলনের সূচনা কন্নড় দেশে হয় এবং তা দক্ষিণ ভারতের বিভিন্ন অংশে ছড়িয়ে পড়ে। তবে এই আন্দোলন ছিল বাসবন্নার নেতৃত্বাধীন উত্তর কর্ণাটকের বীরশৈব আন্দোলন (কন্নড়ের বচন সাহিত্য) (১২শ শতাব্দী) এবং তামিলনাড়ুর অলবর সন্তদের (১০ম শতাব্দী) আন্দোলনের ফলশ্রুতি। পরবর্তীকালে বল্লভাচার্য ও চৈতন্য মহাপ্রভু মধ্বের শিক্ষার দ্বারা প্রভাবিত হয়েছিলেন।
হরিদাসেরা ছিলেন সন্ত। তাদের কেউ কেউ ছিলেন পরিব্রাজক চারণকবি। তারা নিজেদের সর্বোচ্চ ঈশ্বর হরির দাস মনে করতেন। এই আন্দোলন ব্রাহ্মণেরা শুরু করলেও, এটি চিন্তাভাবনার দিক থেকে ছিল একটি ভক্তিবাদী আন্দোলন এবং সমাজের সকল শ্রেণির মানুষের এতে উল্লেখযোগ্য অবদান ছিল। হরিদাস আন্দোলনকে জনসাধারণের উপর এক হাজার বছর ধরে প্রভাব বিস্তারকারী ভক্তি আন্দোলনের একটি অংশ মনে করা হয়। এই আন্দোলন কন্নড় ভক্তিমূলক সাহিত্যে গুরুত্বপূর্ণ অবদান রেখেছে।
২০০৮ গ্রীষ্মকালীন অলিম্পিকে মল্লক্রীড়া – মহিলাদের ৫০০০ মিটার
২০০৮ অলিম্পিক গেমসে মহিলাদের ৫০০০মিটার দৌড়ানোর প্রতিযোগিতা আগস্টের ১৯ থেকে ২২ তারিখে অনুষ্ঠিত হয় বেইজিং ন্যাশনাল স্টেডিয়ামে।
যোগ্যতানির্ণায়ক মাপকাঠি ছিল ১৫:০৯.০০সেকেন্ড (A মান) এবং ১৫:২৪.০০সেকেন্ড (B মান)।
রেকর্ড
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।
এই অলিম্পিকে কোনো নতুন বিশ্ব বা অলিম্পিক রেকর্ড সৃষ্টি হয়নি।
ফলাফল
এখানে সময়ের একক সেকেন্ড। নিম্নলিখিত শব্দসংক্ষেপগুলি ব্যবহার করা হয়েছে, -
রাউন্ড ১
প্রত্যেক হিটের প্রথম ছয়জন(Q) ও সবমিলিয়ে পরবর্তী সেরা তিনজনকে(q) নিয়ে ফাইনাল অনুষ্ঠিত হয়।
তাজিকিস্তান-মালয়েশিয়া সম্পর্ক
২০১৪ সালে, তাজিকিস্তান সরকার পুত্রজয়াতে নিজেদের দূতাবাস স্থাপন করতে রাজি হয়। বর্তমানে তাজিকিস্তান, ইন্দোনেশিয়ায় যে দূতাবাস ব্যবহার করছে, তা একটি আবাসিক এবং ভাড়া নেয়া বাড়িতে অবস্থিত। তবে তাজিকিস্তান সরকার প্রতি সৌজন্য হিসেবে, মালয়েশিয়া সরকার প্রথম তিন বছরের জন্য সেই ভাড়া মৌকুফ করেছে। তবে, তাজকিস্তানে মালয়েশিয়ার কোন স্থায়ী দূতাবাস নেই।
ইতিহাস
১৯৯২ সালের ১ মার্চ তাজিকিস্তান এবং মালয়েশিয়ার মাঝে আনুষ্ঠানিকভাবে কূটনৈতিক সম্পর্ক স্থাপিত হয়।
২০১৪ সালের ২২-২৫ জুন, তাজিকিস্তানের রাষ্ট্রপতি, ইমোমালি রাহমোন সস্ত্রীক এক রাষ্ট্রীয় সফরে মালয়েশিয়াতে যান। মালয়েশিয়ার ইয়াং ডি-পেরতুয়ান আগোং, আবদুল হালিম মুয়াজ্জম শাহ এর আমন্ত্রণে, তাজিকিস্তানের রাষ্ট্রপতি মালয়েশিয়ায় এ সফর করেন।
অর্থনৈতিক সম্পর্ক
২০১৩ সালে এই দুই দেশের মধ্যকার দ্বিপাক্ষিক বাণিজ্যের পরিমান ছিল ৫.৫ বিলিয়ন (৫৫০ কোটি) মার্কিন ডলার। এর সাথে, মালয়েশিয়ার অনেক বাণিজ্যিক প্রতিষ্ঠান, তাজিকিস্তানে বাণিজ্যের সুযোগ লাভে আগ্রহী।
২০১৪ সালের তাজিকিস্তানের রাষ্ট্রপতির মালয়েশিয়া সফরে, তাজিকিস্তানের রাষ্ট্রপতি, মালয়েশিয়ার প্রধানমন্ত্রী, নজিব রাজাক এর সাথে দ্বিপাক্ষিক বৈঠক করেন। বৈঠকে, দুই দেশের মধ্যকার, রাজনৈতিক, অর্থনৈতিক, বাণিজ্যিক, বিজ্ঞানভিত্তিক, সাংস্কৃতিক, কারিগরি এবং বিনিয়োগভিত্তিক সমন্বয় বৃদ্ধির ব্যাপারে উভয় দেশই সম্মত হয়।
এর পাশাপাশি এই দুই দেশের সম্মতির ভিত্তিতে, দেশ দুটির মধ্যে ৫ টি সমঝোতা স্মারক সাক্ষরিত হয়। যেসব বিষয়ে এই সমঝোতা স্মারক সাক্ষরিত হয় সেগুলো হল, উচ্চশিক্ষার ক্ষেত্রে সমন্বয়, পর্যটন খাতে সমন্বয়, প্রশিক্ষণ এবং ক্রীড়া বিষয়ক সমন্বয়, অর্থনৈতিক খাতে সমন্বয় এবং কারিগরি ও বিজ্ঞান ও প্রযুক্তি খাতে সমন্বয়।
২০১৩ সালে মালয়েশিয়া, তাজিকিস্তানের উত্তরাঞ্চলে, একটি ৩০০ মেগাওয়াট ক্ষমতাসম্পন্ন বিদ্যুৎ উৎপাদন কেন্দ্র তৈরির ব্যাপারে আগ্রহী ছিল। ২০১৩ সালেই, এই বিদ্যুৎ উৎপাদন নির্মাণের কাজ শুরু হওয়ার কথা ছিল।
শিক্ষা সম্পর্ক
মালয়েশিয়ার বিভিন্ন বিশ্ববিদ্যালয় এবং শিক্ষাপ্রতিষ্ঠানে, তাজিকিস্তানের ২ শতাধিক শিক্ষার্থী শিক্ষা এবং প্রশিক্ষণ গ্রহণ করে।
২০১৪ সালে, তাজিকিস্তানের শিক্ষা এবং বিজ্ঞান মন্ত্রণালয়, তাজিকিস্তানে লিমকোকুইং ইউনিভার্সিটি অব ক্রিয়েটিভ টেকনোলোজি এর একটি শাখা স্থাপনের লক্ষ্যে, বিশ্ববিদ্যালয়টির সাথে একটি সমঝোতা স্মারক সাক্ষক করে।
থিরুগনান দুরাই
থিরুগনান দুরাই (জন্ম ১ মে ১৯৭৪) একজন ভারতীয় স্প্রিন্টার। তিনি ২০০০ গ্রীষ্মকালীন অলিম্পিকে পুরুষদের ৪ × ১০০ মিটার রিলেতে প্রতিদ্বন্দ্বিতা করেছিলেন।
ইমাদুদ্দিন নাসিমি
সৈয়দ আলী ইমাদুদ্দিন নাসিমি ( Seyid Əli İmadəddin Nəsimi, سئید علی عمادالدّین نسیمی; ১৩৬৯/৭০ - ১৪১৮/১৯), সাধারণত নাসিমি  ( Nəsimi, نسیمی) নামে পরিচিত ছিলেন। তিনি ১৪শ এবং ১৫শ শতকের একজন হুরুফি কবি ছিলেন যিনি তার স্থানীয় আজারবাইজানীয়, সেইসাথে ফার্সি এবং আরবি ভাষায় কবিতা রচনা করতেন। তাকে তার সময়ের অন্যতম শ্রেষ্ঠ তুর্কি কবি এবং আজারবাইজানীয় সাহিত্যের অন্যতম বিশিষ্ট ব্যক্তি হিসেবে গণ্য করা হয়।
নাসিমি ১৩৬০-৭০ সালের দিকে জন্মগ্রহণ করেন। শৈশবে সুশিক্ষা লাভ করেন এবং অল্প বয়সেই সুফিবাদের প্রতি আকৃষ্ট হন। হুরুফিজম আন্দোলনের একজন বিশ্বস্ত অনুসারী হওয়ার পর, নাসিমি আজারবাইজান ও ছেড়ে আনাতোলিয়ায় হুরুফিবাদের প্রসার ঘটান এবং পরবর্তীতে এর প্রতিষ্ঠাতা এবং নাসিমির শিক্ষক, ফজলাল্লাহ আস্তারাবাদির মৃত্যুদন্ডের পর আলেপ্পো ত্যাগ করেন। আলেপ্পোতে, তিনি একজন হুরুফি শাইখ হিসাবে অনুসারী বলয় তৈরি করেন কিন্তু সুন্নি অঙ্গনের প্রতিরোধের সম্মুখীন হন; যারা শেষ পর্যন্ত মামলুক সুলতানকে ১৪১৮-১৯ সালের দিকে তার ধর্মীয় বিশ্বাসের জন্য তার মৃত্যুর আদেশ দিতে রাজি করায়। নাসিমিকে মৃত্যুদণ্ড দেওয়া হয় এবং আলেপ্পোর একটি খানকায় (সুফি লজ) দাফন করা হয়।
তার জীবিত কর্মগুলোর মধ্যে রয়েছে আরবি ভাষায় কিছু কবিতার পাশাপাশি আজারবাইজানি ও ফার্সি ভাষার দুটি দিওয়ান (ছোট কবিতার সংকলন)। নাসিমির কবিতাগুলি প্রধানত হুরুফিবাদকে কেন্দ্র করে লিখা এবং এতে ইসলামী বহু গ্রন্থের অনেক উল্লেখ রয়েছে। তাঁর কবিতায় ধর্মের সাথে সম্পর্কিত আরও জটিল বিষয়ের সাথে সুরেলা সুর এবং সহজে বোধগম্য অভিব্যক্তির সমন্বয় ঘটেছে। নাসিমির তুর্কি সাহিত্যের উপর ব্যাপক প্রভাব ছিল এবং পরবর্তীকালের অনেক বড় কবি যেমন হাবিবি, হাকিকি ( জাহান শাহের কলম নাম), খাতাই ( ইসমাইল প্রথমের কলম নাম) ইত্যাদিকে প্রভাবিত করেছিলেন। তাকে আজারবাইজানীয় ধ্রুপদী আরুজ কাব্যশৈলীর প্রতিষ্ঠাতা হিসেবেও বিবেচনা করা হয় (প্রমাণ নির্ধারণের প্রসোডি ব্যবহার করে কবিতা) এবং গজল (অ্যামেটরি কবিতার একটি রূপ) ও ওঘুজ তুর্কি ধ্রুপদী সাহিত্যের প্রথম গীতিকার কবি হিসেবেও ধরা হয়।
রক্তের গ্রুপ
থাম্ব|400x400পিক্সেল|লোহিত রক্তকণিকার অংশে এবিও রক্তগ্রুপ অ্যান্টিজেনের উপস্থিতি দ্বারা রক্তের গ্রুপ (বা রক্তের ধরন) নির্ধারণ করা হয়। রক্তের প্রকার (রক্তের গ্রুপ নামেও পরিচিত) হল রক্তের একটি শ্রেণীবিন্যাস, যা লোহিত কণিকার (RBC) পৃষ্ঠতলে অ্যান্টিবডি এবং বংশগতিসূত্রেপ্রাপ্ত এন্টিজেনিক পদার্থের উপস্থিতি এবং অনুপস্থিতি উপর ভিত্তি করে তৈরি হয়। রক্তগ্রুপ পদ্ধতির উপর নির্ভর করে এই অ্যান্টিজেনগুলি প্রোটিন, কার্বোহাইড্রেট, গ্লাইকোপ্রোটিন বা গ্লাইকোলিপিড হতে পারে। এই অ্যান্টিজেনগুলির মধ্যে কয়েকটি অ্যান্টিজেন বিভিন্ন কলার অন্যান্য ধরনের কোষের পৃষ্ঠেও উপস্থিত থাকে । এই লোহিত রক্তকণিকার পৃষ্ঠের অ্যান্টিজেনগুলির মধ্যে বেশ কয়েকটি একটি অ্যালিল (বা একটি জিনের বিকল্প সংস্করণ) থেকে উদ্ভূত হতে পারে এবং সম্মিলিতভাবে রক্তগ্রুপের একটি পদ্ধতি তৈরি করতে পারে।
রক্তগ্রুপ বংশগতিসুত্রেপ্রাপ্ত এবং এটি পিতামাতা উভয়ের অবদানের প্রতিরূপ থেকে সৃষ্টি হয়।, ইন্টারন্যাশনাল সোসাইটি অফ ব্লাড ট্রান্সফিউশন (ISBT) দ্বারা মোট ৪১ টি মানব রক্তগ্রুপ পদ্ধতি স্বীকৃত। সবচেয়ে গুরুত্বপূর্ণ দুটি রক্তগ্রুপ পদ্ধতি হল ABO এবং Rh ; এগুলো রক্ত সঞ্চালনের উপযুক্ততার জন্য কারো রক্তের গ্রুপ (RhD নির্দেশক +, − শূন্যসহ A, B, AB, এবং O) নির্ধারণ করে।
রক্তের গ্রুপ পদ্ধতি
রক্তের একটি সম্পূর্ণ ধরন ৩৮টি রক্তগ্রুপের প্রতিটিকে বর্ণনা করে এবং একজন ব্যক্তির রক্তের গ্রুপ, সম্ভাব্য অনেকগুলো রক্ত-গ্রুপ অ্যান্টিজেনের সংমিশ্রণগুলোর একটি। প্রায় সবসময়ই, একজন ব্যক্তির সারাজীবন রক্তের গ্রুপ একই থাকে, কিন্তু খুব কম ক্ষেত্রেই সংক্রমণ, ম্যালিগন্যান্সি বা স্বতঃঅনাক্রম্য রোগে অ্যান্টিজেন যোগ বা হারানোর মাধ্যমে একজন ব্যক্তির রক্তের গ্রুপ পরিবর্তিত হয়।   রক্তের ধরন পরিবর্তনের আরেকটি সাধারণ কারণ হল অস্থিমজ্জা প্রতিস্থাপন । অন্যান্য অনেক রোগের মধ্যে লিউকেমিয়া এবং লিম্ফোমার জন্য অস্থি-মজ্জা প্রতিস্থাপন করা হয়ে থাকে। যদি একজন ব্যক্তি ভিন্ন ABO প্রকারের কারো কাছ থেকে অস্থি মজ্জা গ্রহণ করেন (যেমন, একজন A গ্রুপের রোগী একজন O গ্রপের ব্যাক্তির অস্থিমজ্জা গ্রহণ করেন), রোগীর রক্তের ধরনটি অবশেষে দাতার প্রকারে পরিণত হওয়া উচিত, কারণ রোগীর হেমাটোপয়েটিক স্টেম সেল (HSC) ধ্বংস হয়ে যায়, হয় অস্থি মজ্জার বিলুপ্তির মাধ্যমে বা দাতার টি-কোষ দ্বারা। একবার রোগীর সমস্ত আসল লোহিত রক্তকণিকা মারা গেলে, দাতা হেমাটোপয়েটিক স্টেম সেল (HSC) থেকে প্রাপ্ত নতুন কোষ দ্বারা সম্পূর্ণরূপে প্রতিস্থাপিত হবে। যদি দাতার একটি ভিন্ন ABO টাইপ থাকে, তবে নতুন কোষের পৃষ্ঠের অ্যান্টিজেনগুলি রোগীর মূল লোহিত রক্তকণিকার পৃষ্ঠের থেকে আলাদা হবে।
রক্তের কিছু ধরন অন্যান্য রোগের উত্তরাধিকারের সাথে সম্পর্কিত; উদাহরণস্বরূপ, কেল অ্যান্টিজেন কখনও কখনও ম্যাক্লিওড সিন্ড্রোমের সাথে সম্পর্কিত থাকে। নির্দিষ্ট কিছু রক্তের ধরন সংক্রমণের সংবেদনশীলতাকে প্রভাবিত করতে পারে, একটি উদাহরণ হল নির্দিষ্ট ম্যালেরিয়া প্রজাতির প্রতিরোধ ক্ষমতা, যা তাদের মধ্যে ডাফি অ্যান্টিজেনের অভাবের কারণে দেখা যায়। সম্ভবত প্রাকৃতিক নির্বাচনের ফলে, ডাফি অ্যান্টিজেন ম্যালেরিয়ার উচ্চ প্রকোপ রয়েছে এমন এলাকার জনসংখ্যার গোষ্ঠীতে কম দেখা যায়।
ABO রক্তগ্রুপ পদ্ধতি
সংযোগ=https://bn.wikipedia.org/wiki/%E0%A6%9A%E0%A6%BF%E0%A6%A4%E0%A7%8D%E0%A6%B0:ABO_blood_group_diagram.svg?lang=bn|ভাষা=bn|থাম্ব|400x400পিক্সেল|এ বি ও রক্তগ্রুপ পদ্ধতি: চিত্রটি কার্বোহাইড্রেট শিকলটি দেখাচ্ছে যা এবিও রক্ত​​গ্রুপ নির্ধারণ করে ABO রক্তগ্রুপ পদ্ধতিতে মানুষের রক্তে পাওয়া দুটি অ্যান্টিজেন এবং দুটি অ্যান্টিবডি জড়িত। দুটি অ্যান্টিজেন হল অ্যান্টিজেন এ এবং অ্যান্টিজেন বি। দুটি অ্যান্টিবডি হল অ্যান্টিবডি এ এবং অ্যান্টিবডি বি। অ্যান্টিজেনগুলি লোহিত রক্তকণিকা এবং সিরামের অ্যান্টিবডিগুলিতে উপস্থিত থাকে। রক্তের অ্যান্টিজেন বৈশিষ্ট্য সম্পর্কে সমস্ত মানুষকে 4টি গ্রুপে শ্রেণীবদ্ধ করা যেতে পারে, যাদের অ্যান্টিজেন A (গ্রুপ A), অ্যান্টিজেন B (গ্রুপ B), যাদের অ্যান্টিজেন A এবং B (গ্রুপ AB) এবং যাদের কোন অ্যান্টিজেন নেই (গ্রুপ ও)। অ্যান্টিজেনের সাথে উপস্থিত অ্যান্টিবডিগুলি নিম্নলিখিত অনুযায়ী পাওয়া যায়:
অনুরূপ অ্যান্টিজেন এবং অ্যান্টিবডির মধ্যে একটি সংযোজন বিক্রিয়া রয়েছে (উদাহরণস্বরূপ, অ্যান্টিজেন A অ্যান্টিবডি A কে এবং অ্যান্টিজেন B অ্যান্টিবডি B কে সংযুক্ত করে)। এইভাবে, যতক্ষণ না গ্রহীতার সিরামে দাতার রক্তকণিকা অ্যান্টিজেনের জন্য অ্যান্টিবডি না থাকে ততক্ষণ পর্যন্ত রক্ত সঞ্চালন নিরাপদ বলে বিবেচিত হতে পারে।
ABO পদ্ধতি মানব-রক্ত সঞ্চালনের ক্ষেত্রে সবচেয়ে গুরুত্বপূর্ণ রক্ত-গ্রুপ পদ্ধতি। সংশ্লিষ্ট অ্যান্টি-এ এবং অ্যান্টি-বি অ্যান্টিবডিগুলি সাধারণত ইমিউনোগ্লোবুলিন এম (সংক্ষেপে IgM) অ্যান্টিবডি। অনুমান করা হয় যে, ABO IgM অ্যান্টিবডিগুলি জীবনের প্রারম্ভিক বছরগুলিতে খাদ্য, ব্যাকটেরিয়া এবং ভাইরাসের মতো পরিবেশগত পদার্থের প্রতি সংবেদনশীলতার মাধ্যমে উত্পাদিত হয়, যদিও রক্তের গ্রুপ সামঞ্জস্যের নিয়মগুলি অনুশীলনের বিষয় হিসাবে নবজাতক এবং শিশুদের ক্ষেত্রে প্রয়োগ করা হয়। 1901 সালে কার্ল ল্যান্ডস্টেইনার শ্রেণীবিভাগের জন্য ব্যবহৃত মূল পরিভাষাটি ছিল A/B/C; পরবর্তী প্রকাশনায় "C" কে "O" করা হয়। টাইপ O কে প্রায়ই অন্যান্য ভাষায় 0 (শূন্য বা অকার্যকর ) বলা হয়।
Rh রক্তগ্রুপ পদ্ধতি
Rh পদ্ধতি (Rh অর্থ রেসাস ) বর্তমানে ৫০টি অ্যান্টিজেন সহ মানব-রক্ত সঞ্চালনের ক্ষেত্রে দ্বিতীয় সর্বোচ্চ উল্লেখযোগ্য রক্ত-গ্রুপ পদ্ধতি। সবচেয়ে উল্লেখযোগ্য Rh অ্যান্টিজেন হল D অ্যান্টিজেন, কারণ এটি পাঁচটি প্রধান Rh অ্যান্টিজেনের এটির অনাক্রম্যতন্ত্র প্রতিক্রিয়া উত্তেজিত করে দেওয়ার সম্ভাবনা সবচেয়ে বেশি। D-নেগেটিভ ব্যক্তিদের জন্য কোনো অ্যান্টি-D IgG বা IgM অ্যান্টিবডি না থাকা সাধারণ, কারণ অ্যান্টি-D অ্যান্টিবডি সাধারণত পরিবেশগত পদার্থের বিরুদ্ধে সংবেদনশীলতার মাধ্যমে তৈরি হয় না। যাইহোক, D-নেগেটিভ ব্যক্তিরা একটি সংবেদনশীল ঘটনা অনুসরণ করে IgG অ্যান্টি-D অ্যান্টিবডি তৈরি করতে পারে: সম্ভবত গর্ভাবস্থায় ভ্রূণ থেকে রক্তের ভ্রূণীয় সঞ্চালন বা মাঝে মাঝে D-পজিটিভ লোহিত রক্তকণিকার সাথে রক্ত সঞ্চালন করার মাধ্যমে। এই ক্ষেত্রে Rh রোগ বিকশিত হতে পারে। ইউরোপীয় জনসংখ্যার (১৫%) তুলনায় এশিয়ান জনসংখ্যায় (০.৩%) Rh নেগেটিভ রক্তের ধরন সাধারণত অনেক কম। Rh(D) অ্যান্টিজেনের উপস্থিতি বা অনুপস্থিতি + বা − চিহ্ন দ্বারা চিহ্নিত করা হয়, উদাহরণস্বরূপ, A− গ্রুপটিতে ABO গ্রুপ A আছে এবং এতে Rh (D) অ্যান্টিজেন নেই।
দেশ অনুসারে ABO এবং Rh বিন্যাস
অন্যান্য অনেক বংশগত বৈশিষ্ট্যের মতো, ABO এবং Rh রক্তগ্রুপগুলি জনসংখ্যার মধ্যে উল্লেখযোগ্যভাবে পরিবর্তিত হয়।
অন্যান্য রক্তগ্রুপ পদ্ধতি
, ইন্টারন্যাশনাল সোসাইটি ফর ব্লাড ট্রান্সফিউশন ABO এবং Rh সিস্টেম ছাড়াও ৩৬ টি রক্ত-গ্রুপ পদ্ধতি চিহ্নিত করেছে। এইভাবে, ABO অ্যান্টিজেন এবং Rh অ্যান্টিজেন ছাড়াও, অন্যান্য অনেক অ্যান্টিজেন লোহিত রক্তকণিকা পৃষ্ঠের ঝিল্লিতে স্পষ্ট হয়। উদাহরণস্বরূপ, একজন ব্যক্তি AB, D পজিটিভ এবং একই সাথে M এবং N পজিটিভ (MNS পদ্ধতি), K পজিটিভ (কেল পদ্ধতি), Lea বা Leb নেগেটিভ (লুইস পদ্ধতি) হতে পারে এবং তাই, প্রতিটি রক্তের গ্রুপ সিস্টেম অ্যান্টিজেনের জন্য পজেতিভ বা নেগেটিভ হতে পারে। ব্লাড গ্রুপ সিস্টেমের অনেকগুলি রোগীদের নামে নামকরণ করা হয়েছিল যাদের মধ্যে সংশ্লিষ্ট অ্যান্টিবডিগুলি প্রাথমিকভাবে ধরা পড়েছিল। ABO এবং Rh ব্যতীত অন্য ব্লাড গ্রুপ পদ্ধতিগুলি বিভিন্ন লোকের রক্ত মিশ্রিত হওয়ার ফলে জটিলতার ঝুঁকি তৈরি করে, তবে তুলনামূলকভাবে কম।
নিম্নে প্রধান মানব রক্তের গ্রুপ পদ্ধতির সাথে অ্যান্টিবডিগুলির চিকিত্সাগতভাবে প্রাসঙ্গিক বৈশিষ্ট্যগুলির একটি তুলনা করা হল:
রক্তদান
ট্রান্সফিউশন মেডিসিন হল হেমাটোলজির একটি বিশেষ শাখা যা ব্লাড গ্রুপ অধ্যয়নের সাথে সম্পর্কিত এবং রক্ত এবং অন্যান্য রক্তের পদার্থগুলির জন্য একটি ট্রান্সফিউশন পরিষেবা প্রদানের জন্য একটি ব্লাড ব্যাঙ্কের কাজ। বিশ্ব জুড়ে, রক্তের পদার্থগুলিকে অবশ্যই ওষুধের মতোই একজন ডাক্তার (লাইসেন্সপ্রাপ্ত চিকিত্সক বা সার্জন) দ্বারা নির্ধারিত করতে হবে। lang=bn|সংযোগ=https://bn.wikipedia.org/wiki/%E0%A6%9A%E0%A6%BF%E0%A6%A4%E0%A7%8D%E0%A6%B0:Main_symptoms_of_acute_hemolytic_reaction.svg?lang=bn|থাম্ব|235x235পিক্সেল|রক্তের গ্রপের অমিলের কারণে তীব্র হেমোলাইটিক প্রতিক্রিয়ার প্রধান লক্ষণ। একটি ব্লাড ব্যাঙ্কের বেশিরভাগ দৈনন্দিন কাজের মধ্যে দাতা এবং গ্রহীতা উভয়ের রক্ত পরীক্ষা করা অন্তর্ভুক্ত থাকে, যাতে প্রত্যেক গ্রহীতা ব্যক্তিকে যে রক্ত দেওয়া হয় তা সামঞ্জস্যপূর্ণ এবং যতটা সম্ভব নিরাপদ হয়। যদি দাতা এবং গ্রহীতার মধ্যে এক ইউনিট অসামঞ্জস্যপূর্ণ রক্ত সঞ্চালন করা হয়, তবে গুরুতর তীব্র হেমোলাইটিক প্রতিক্রিয়াসহ লালিকানাশ (লোহিত রক্তকণিকা ধ্বংস), শক এবং বৃক্কের অকার্যকারীতা হতে পারে এবং মৃত্যুর সম্ভাবনা থাকে। অ্যান্টিবডিগুলি অত্যন্ত সক্রিয় হতে পারে এবং লোহিত রক্তকণিকাকে-কে আক্রমণ করতে পারে এবং কমপ্লিমেন্ট সিস্টেমের উপাদানগুলিকে আবদ্ধ করতে পারে যাতে সঞ্চালিত রক্তের ব্যাপক হেমোলাইসিস হয়।
সঞ্চালন প্রতিক্রিয়ার সম্ভাবনা কমাতে রোগীদের আদর্শভাবে তাদের নিজেদের রক্ত বা গ্রুপ-নির্দিষ্ট রক্তজাত পদার্থ গ্রহণ করা উচিত। সঞ্চালনের জন্য রোগীর নিজের রক্তও ব্যবহার করা সম্ভব। একে অটোলোগাস ব্লাড ট্রান্সফিউশন বলা হয়, যা সবসময় রোগীর সাথে সামঞ্জস্যপূর্ণ হয়। রোগীর নিজের লাল রক্তকণিকা পরিষ্করণের পদ্ধতিটি নিম্নরূপ: রোগীর হারানো রক্ত সংগ্রহ করা হয় এবং স্যালাইন দ্রবণ দিয়ে পরিষ্করণ করা হয়। পরিষ্করণ পদ্ধতিতে ঘনীভূত পরিষ্কৃত লোহিত রক্তকণিকা পাওয়া যায়। শেষ ধাপ হল রোগীর মধ্যে প্যাক করা লোহিত রক্তকণিকা পুনরায় সঞ্চালন করা। লোহিত রক্তকণিকা পরিষ্করণের একাধিক উপায় রয়েছে। দুটি প্রধান উপায় হল কেন্দ্রীভূতকরণ এবং পরিস্রাবণ পদ্ধতি। এই পদ্ধতিটি হেমোক্লিয়ার ফিল্টারের মতো মাইক্রোফিল্ট্রেশন ডিভাইস দিয়ে করা যেতে পারে। ক্রস-ম্যাচিং রক্তের মাধ্যমে ঝুঁকি আরও কমানো যেতে পারে, তবে জরুরি প্রয়োজনে রক্তের প্রয়োজন হলে এটি এড়ানো যেতে পারে। ক্রস-ম্যাচিং এর ক্ষেত্রে দাতার লোহিত রক্তকণিকার নমুনার সাথে প্রাপকের সিরামের একটি নমুনা মিশ্রিত করা এবং মিশ্রণটি জমাট বাঁধছে কিনা বা গুটি তৈরি করছে কিনা তা পরীক্ষা করা হয়। যদি প্রত্যক্ষ দৃষ্টি দ্বারা জমাট বাঁধা সুস্পষ্ট না হয়, তবে ব্লাড ব্যাঙ্কের প্রযুক্তিবিদরা সাধারণত একটি অণুবীক্ষণ যন্ত্র দিয়ে অ্যাগ্লুটিনেশন পরীক্ষা করেন। যদি জমাট বাঁধে, তবে সেই নির্দিষ্ট দাতার রক্ত সেই নির্দিষ্ট প্রাপকের কাছে স্থানান্তর করা যাবে না। একটি ব্লাড ব্যাঙ্কে সমস্ত রক্তের নমুনা সঠিকভাবে চিহ্নিত করা অত্যাবশ্যক, তাই ISBT 128 নামে পরিচিত একটি বারকোড সিস্টেম ব্যবহার করে লেবেলিংকে মানদণ্ড করা হয়েছে।